Mariakirken i Tønsberg

Mariakirken eller Vor Frue kirke var en av Tønsbergs middelalderkirker. Den ble revet i 1864.

Kirken lå ved det nåværende Torvet, omtrent ved det gamle rådhuset. Anslag for byggeår varierer mellom slutten av 1000-talletDe gamle kirkene i Tønsberg  og midten av 1100-talletVestfolds vakre middelalderkirker. Kirken er første gang nevnt i Håkon Håkonssons saga, i skildringer av begivenheter i 1217.Olhov.net Dette var Tønsbergs viktigste middelalderkirke ved siden av Lavranskirken.

Bygningen skal ha vært ganske smal og langstrakt, med et kvadratisk tårn. Den hadde vinduer bare i sør. Lavranskirken ble revet i 1811-14, da man valgte å konsentrere seg om én kirke for byen, i første omgang Mariakirken. I 1858 ble det så oppført ny kirke der Lavranskirken hadde stått (i dag Tønsberg domkirke), og Mariakirken ble ofret i stedet, delvis på grunn av begrensede utvidelsesmuligheter.

Noe av inventaret fra Mariakirken er i dag å finne andre steder. Alterbildet (malt i 1569) fant veien til Andebu kirke (men er senere erstattet), og selve altertavlen (skåret av Jens Jølsen i 1764) er tatt i bruk i domkirken med et maleri fra 1770 og enkelte rekonstruerte figurer. Et annet bilde fra Mariakirken (fra 1600-tallet) henger i domkirkens kor, og domkirkens eldste klokke (fra 1530) er også fra Mariakirken. Dessuten finnes det gjenstander fra den i Slottsfjellsmuseet.

På 2000-tallet har det vært gravearbeider på Torvet, og det har vært uttrykt ønske om å bevare restene oppe i dagen.Se f.eks. Tønsberg Blad 9/7-2010. Til tross for enkelte protesterF.eks. fra domprosten ble det imidlertid besluttet å dekke til restene.Tønsberg Blad 31/8-2010 Kirkens beliggenhet er imidlertid markert, og en liten modell av kirken ble avduket på Torvet i 2014.NRK

 Referanser 

 Litteratur 
 De gamle kirkene i Tønsberg (Høyskolen i Vestfold)
 Vestfolds vakre middelalderkirker, s. 27
 Hans Christian Moen: «Nå vet vi mer om denne mannen», funn under Mariakirkens gulv, Tønsberg Blad 15. mars 2012

 NRK om utgravningene

 Eksterne lenker 


Kategori:Tidligere kirker i Tønsberg
Kategori:Kulturminner i Tønsberg
Kategori:Tidligere norske middelalderkirker i stein
Kategori:Kirkeruiner i Norge
Kategori:Mariakirker